প্রকাশিত: ৫:২৮ অপরাহ্ণ, এপ্রিল ২৫, ২০১৯ | আপডেট: ১২:৪৮:পূর্বাহ্ণ, এপ্রিল ২৬, ২০১৯
উবারের রাইড শেয়ার করে বিশ্ববিদ্যালয় যাওয়ার সময় রাজধানীর শেরেবাংলা নগরে সড়ক দুর্ঘটনায় ফাহমিদা হক লাবণ্য (২১) নামের ব্র্যাক বিশ্ববিদ্যালয়ে কম্পিউটার সায়েন্স অ্যান্ড ইঞ্জিনিয়ারিং (সিএসই) বিভাগের এক শিক্ষার্থী নিহত হয়েছেন।
বৃহস্পতিবার (২৫ এপ্রিল) বেলা ১২টার দিকে জাতীয় হৃদরোগ ইন্সটিটিউট ও হাসপাতালের পাশের রাস্তায় এ দুর্ঘটনা ঘটে।
শেরেবাংলা নগর থানার ভারপ্রাপ্ত কর্মকর্তা (ওসি) জানে আলম মুন্সি জানান, ‌‘ওই শিক্ষার্থীর বাসা শ্যামলী এলাকায়। সেখান থেকে পাঠাওযোগে ইউনিভার্সিটিতে যাওয়ার সময় হাসপাতালের পাশের রাস্তায় এ দুর্ঘটনা ঘটে। তাৎক্ষণিকভাবে আশে-পাশের লোকজন তাকে উদ্ধার করে হাসপাতালে নিয়ে গেলে কর্তব্যরত চিকিৎসক মৃত ঘোষণা করেন। শুনেছি এ ঘটনায় উবার চালকও আহত আছেন, তবে তাকে খুঁজে পাওয়া যাচ্ছে না।’
পূরবী রঞ্জন ধর বলেন, “জাতীয় হৃদরোগ ইন্সটিটিউটের সামনে দিয়ে যাওয়ার সময় মোটর সাইকেলটি নিয়ন্ত্রণ হারিয়ে ফেলে। আহত অবস্থায় লাবণ্যকে জাতীয় হৃদরোগ ইন্সটিটিউটে নেয়া হলে সেখানে তার মৃত্যু হয়। মাথার ডানদিকে মারাত্মক আঘাত পেয়েছিলেন তিনি।”
নিহতের মরদেহ ময়নাতদন্তের জন্য শহীদ সোহরাওয়ার্দী হাসপাতালের মর্গে রাখা হয়েছে বলেও জানান তিনি।
অভিযানের পর গ্রিনলাইনের কল্যাণপুর শাখা সাময়িক বন্ধ
বেশি দামে টিকিট বিক্রি করায় এস আর ট্রাভেলস ও গ্রীন লাইনকে জরিমানা
নোংরা পরিবেশ : ইগলু আইসক্রিমকে ৫ লাখ টাকা জরিমানা